
Kasutusloa andmine (Päeva tn 30)
1. ASJAOLUD JA MENETLUSE KÄIK
01.06.2016 laekus Narva Linnavalitsusele läbivaatamiseks Päeva tn 30 püstitatud aiamaja  kasutusloa taotlus koos hoone auditi aruandega ning riigilõivu maksekorraldusega (linnavalitsuse dokumendiregistris nr 5501).
Ehitusseadustiku ja planeerimisseaduse rakendamise seaduse § 28 lg 1 kohaselt enne 2003. aasta 1. jaanuari ehitatud ehitisele võib anda ehitus- või kasutusloa või lugeda ehitamine või ehitise kasutamine teavitatuks, lähtudes ehitusseadustikus sätestatust ja arvestades käesolevast paragrahvist tulenevaid erisusi. Sama paragrahvi lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. 
2016. aastal tellis Päeva tn 30 aiamaja omanik  ehitise auditi.
Esitatud auditi kokkuvõtte kohaselt: „Kokkuvõtteks võib ütelda, et hoone iseenesest on nõuetekohane, vastab ettenähtud otstarbele ja on kasutamiseks ohutu“.
Ehitusseadustiku § 52 lg 1 alusel kandis ehitusjärelevalve osakond 06.06.2016 Päeva tn 30 püstitatud aiamaja kasutusloa taotluse andmed ehitisregistrisse (menetluse nr 65380) ning  genereeris kasutusloa taotluse eelnõu nr 161137/03271-2, mis suunati ehitusseadustiku § 54 lg 6 kohaselt ehitisregistri kaudu Päästeametile kooskõlastamiseks. 
Auditi  kontrollimisel  ning ehitise ülevaatusel selgus et, auditi ettepanekud ei ole rakendatud. 

05.07.2016 Päeva tn 30 omanikule teatati kirjaga nr 1-16/5501-2 avastatud puudustest ja määrati aeg puuduste kõrvaldamiseks. 
22.06.2016 kooskõlastas Päästeamet ehitisregistri kaudu kasutusloa taotluse eelnõu kasutusloa väljastamiseks ilma märkuseta.
28.10.2016.a. teatas aiamaja omanik puuduste kõrvaldamisest.  
Vastavalt Narva Linnavalitsuse 16.07.1998 korraldusele nr 907-k „AÜ Rubini Aed piiride ja pindala kinnitamine“ kuulub Päeva tn 30 kinnistu täpsustatult AÜ Rubini Aed üldpindala koosseisu. 

Aastaringne veevõtu võimalus tule kustutamiseks AÜ-s Rubiini Aed puudub.

AÜ Rubini Aed on asutatud eelmise sajandi 80-ndate aastate lõpus, umbes 34 aasta jooksul on AÜ Rubini Aed territooriumil ehitatud ja kasutatud nii aiamaju kui ka teisi majandusehitisi.    

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS


Väljastada Päeva tn 30 asuva aiamaja kasutusluba.

4. RAKENDUSSÄTTED

       Korraldus jõustub seadusega sätestatud korras. 

4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

